

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА СЕНТА

ПРЕДСЕДНИК ОПШТИНЕ СЕНТА

Број: 401-25/2022-II

Дана, 28. новембра 2022. године

С е н т а

На основу члана 44. став 1. тачка 5. Закона о локалној самоуправи („Службени гласник РС“, број 129/2007, 83/2014 - др. закон, 101/2016 - др. закон и 47/2018), члана 61. став 1. тачка 9. Статута општине Сента („Службени лист општине Сента“, бр. 4/2019), члана 8. став 1. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, број 16/2018) и члана 11. став 1. Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса које реализују удружења („Службени лист општине Сента”, број 31/2021), председник Општине Сента, дана 28. новембра 2022. године, донeo je

**Р Е Ш Е Њ Е**

I

**Образује се Конкурсна комисија** за спровођење Јавног конкурса за подстицање програма/пројеката или недостајућег дела средстава за финансирање програма/пројеката од јавног интереса за општину Сента које реализују удружења **у свим областима изузев** у областима: дечје заштите, социјалне заштите, противпожарне заштите, подршке економском развоју и промоцији предузетништва, подршке за спровођење пољопривредне политике у локалној заједници, развијања туризма, заштите животне средине, подршке локалним спортским организацијама, удружењима и савезима, спровођења омладинске политике, савременог уметничког стваралаштва и очувања, заштите, унапређења и развоја културе и уметности националних заједница на територији општине Сента, број 401-25/2022-II од 4. новембра 2022. године (у даљем тексту: Комисија).

II

Задаци Комисије:

* Комисија отвара пријаве и проверава испуњеност услова за учешће на конкурсу и благовременост пријава;
* Комисија по потреби упућује захтев органу надлежном за област на коју се конкурс односи да утврди да ли је удружење уписано у регистар надлежног органа и да ли се, према статутарним одредбама, циљеви удружења остварују у области у којој се програм реализује;
* Комисија врши оцену уредно поднетих програма, применом критеријума и мерила утврђених конкурсом (оцењивање програма врши сваки члан Комисије независно, за сваки програм и по сваком од критеријума);
* за сваки програм који се разматра Комисија сачињава образложење у коме се обавезно наводе разлози за одговарајуће оцењивање тог програма;
* Комисија утврђује листу вредновања и рангирања пријављених програма, у року од 10 дана од дана доношења овог решења.

III

Комисија има 5 (pet) чланова.

У Комисију се именују:

1. **Арпад Маћко (Matykó Árpád)** - за председника (као стручног лица из области за који је конкурс расписан),
2. **Тинде Сиђи (Szűgyi Tünde)** - за заменика председника и члана, (као стручног лица из области за који је конкурс расписан),
3. **Атила Молнар (Molnár Attila)** - за члана (као представника општине Сента),
4. **Мариа Пастор (Pásztor Mária)** - за члана (као представника општине Сента) и
5. **Јене Тот Вашархељи (Tóth Vásárhelyi Jenő)** **-** за члана (као представника општине Сента).

IV

Након пријема, а пре разматрања пристиглих пријава, чланови Комисије дају писане изјаве о непостојању сукоба интереса у вези са учесницима конкурса или се изузимају из рада Комисије уколико такав интерес постоји.

У случају да се члан Комисије изузме из рада, председник општине Сента ће посебним решењем, у року од три дана, именовати новог члана Комисије из исте структуре из које је био изузети члан Комисије.

Комисија доноси Пословник о раду, којим се уређују питања организације, начина рада и одлучивања као и друга питања од значаја за рад Комисије.

V

О обезбеђивању услова за рад Комисије стара се начелник општинске управе општине Сента.

VI

Комисија је дужна да Листу вредновања и рангирања програма са образложењем, достави председнику општине Сента у року од 10 дана од дана доношења овог решења.

VII

Комисија престаје са радом даном утврђивања коначне листе вредновања и рангирања програма удружења.

VIII

Ово решење објављује се на интернет презентацији Општине Сента.

**О б р а з л о ж е њ е**

На основу члана 6. став 1. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, број 16/2018), члана 61. став 1. тачка 33) Статута општине Сента („Службени лист општине Сента”, број 4/2019) и члана 8. став 1. Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса које реализују удружења („Службени лист општине Сента”, број 31/2021), у складу са Одлуком о буџету општине Сента за 2022. годину („Службени лист општине Сента”, број 31/2021) и Годишњим планом јавних конкурса број 401-5/2022-IV/01 од 1. фебруара 2022. године, председник општине Сента, расписао је Јавни конкурс за подстицање програма/пројеката или недостајућег дела средстава за финансирање програма/пројеката од јавног интереса за општину Сента које реализују удружења у свим областима изузев у областима: дечје заштите, социјалне заштите, противпожарне заштите, подршке економском развоју и промоцији предузетништва, подршке за спровођење пољопривредне политике у локалној заједници, развијања туризма, заштите животне средине, подршке локалним спортским организацијама, удружењима и савезима, спровођења омладинске политике, савременог уметничког стваралаштва и очувања, заштите, унапређења и развоја културе и уметности националних заједница на територији општине Сента.

Укупан износ средстава планиран за финансирање/суфинансирање програма/пројеката удружења у свим областима изузев у областима: дечје заштите, социјалне заштите, противпожарне заштите, подршке економском развоју и промоцији предузетништва, подршке за спровођење пољопривредне политике у локалној заједници, развијања туризма, заштите животне средине, подршке локалним спортским организацијама, удружењима и савезима, спровођења омладинске политике, савременог уметничког стваралаштва и очувања, заштите, унапређења и развоја културе и уметности националних заједница на територији општине Сента, предвиђена су Одлуком о буџету општине Сента за 2022. годину („Службени лист општине Сента”, број 31/2021 и 8/2022), и то у оквиру раздела број 5 под називом „ОПШТИНСКА УПРАВА“, у оквиру програма број 0602 под називом „ОПШТЕ УСЛУГЕ ЛОКАЛНЕ САМОУПРАВЕ“, као активност под бројем 0001 и под називом „Функционисање локалне самоуправе и градских општина“, под шифром функционалне класификације број 133 и под називом „Остале опште услуге“, под бројем позиције 74//0, као економска класификација број 481000 описана као „ДОТАЦИЈЕ НЕВЛАДИНИМ ОРГАНИЗАЦИЈАМА“.

Одредбом члана 44. став 1. тачка 5. Закона о локалној самоуправи, прописано је: „Председник општине доноси појединачне акте за које је овлашћен законом, статутом или одлуком скупштине.“

Одредбом члана 61. став 1. тачка 9. Статута општине Сента, прописано је: „Председник Општине доноси појединачне акте за које је овлашћен законом, овим статутом или одлуком Скупштине општине.“

Одредбом члана 8. став 1. Уредбе о средствима за подстицање програма или недостајућег дела средстава за финансирање програма од јавног интереса које реализују удружења, прописано је: „За спровођење конкурса надлежни орган образује конкурсну комисију (у даљем тексту: комисија) и својим актом ближе уређује састав, број чланова, као и друга питања значајна за рад комисије.”

Одредбом члана 11. Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса које реализују удружења, прописано је:

„За спровођење конкурса, председник општине Сента образује конкурсну комисију за спровођење конкурса (у даљем тексту: комисија).

Комисија се именује решењем, за сваки конкурс посебно.

Комисија има пет чланова. Најмање два члана комисије су стручна лица из области за који је конкурс расписан, а три члана су представници општине Сента.

Решењем о образовању комисије утврђује се састав комисије, задаци комисије и рокови за њихово извршење, као и друга питања значајна за рад комисије.

Решење о образовању комисије објављује се на интернет презентацији општине

Сента.

Комисија на првој седници усваја пословник о раду.

Чланови комисије не добијају накнаду за свој рад”.

За спровођење Јавног конкурса за подстицање програма/пројеката или недостајућег дела средстава за финансирање програма/пројеката од јавног интереса за општину Сента које реализују удружења у свим областима изузев у областима: дечје заштите, социјалне заштите, противпожарне заштите, подршке економском развоју и промоцији предузетништва, подршке за спровођење пољопривредне политике у локалној заједници, развијања туризма, заштите животне средине, подршке локалним спортским организацијама, удружењима и савезима, спровођења омладинске политике, савременог уметничког стваралаштва и очувања, заштите, унапређења и развоја културе и уметности националних заједница на територији општине Сента, председник општине Сента, на основу члана 11. став 1. Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса које реализују удружења донео решење као у диспозитиву овог решења**.**

**УПУТСТВО О ПРАВНОМ СРЕДСТВУ**: Ово решење је коначно у управном поступку. Против овог решења може се покренути управни спор пред Управним судом у Београду, улица Немањина број 9. Тужба Управном суду у Београду се предаје непосредно или преко поште, у року од 30 дана од дана достављања овог решења.

Председник општине Сента

Рудолф Цегледи